Afrikaanssprekendes in die Buiteland (Afrikaans language speakers living outside of Southern Africa) Survey
Afrikaanssprekendes in die Buiteland
(Afrikaans language speakers living outside of Southern Africa)
This questionnaire is in, and primarily about, the Afrikaans language. The target group is Afrikaans language speakers outside of Southern Africa.
Hierdie vraelys moet slegs ingevul word deur volwasse eerste-taal Afrikaans-sprekers wat vir die grootste deel van hulle kinderjare in Suider-Afrika grootgeword het en enige tyd daarna na 'n ander land of lande verhuis het, waar hulle tans steeds woon.
(Met "Suider-Afrika" word Suid-Afrika en Namibië bedoel.)
In die geval van egpare of ander volwasse saamwoners, moet elke persoon verkieslik hierdie vraelys afsonderlik voltooi.
As jy by enige vraag voel dat die opsies wat gegee word nie voldoende voorsiening maak vir jou siening en situasie nie - gebruik dan Vraag 7 om die nodige inligting te verskaf.
Die doel hiermee: Ek is afgetree en is besig met ‘n artikel oor Afrikaanssprekendes wat buite Suider-Afrika woon. Ek het geen persoonlike missie hiermee nie – behalwe miskien om vir Afrikaanses in Suid-Afrika groter begrip te gee van dit wat soveel Afrikaanses laat uitwyk het; wat hulle houding teenoor Afrikaans is en waarom dit so is.
Deelnemers wat hulle e-pos adresse by Vraag 8 invul, sal ingelig word oor die resultaat van hierdie ondersoek.
* 1. Waarom het jy besluit om Suider-Afrika te verlaat?
(Kies AL die opsies wat van toepassing is)
Iemand wat vir my belangrik is het Suider-Afrika verlaat, en ek moes of wou naby aan hom/haar/hulle wees
Ek het 'n buitelander ontmoet - wat nou my ega is ("ega" = eggenoot of lewensmaat)
Ek het gevoel daar is nie 'n toekoms vir my in Suider-Afrika nie
In Suider-Afrika is daar in die werkplek teen my gediskrimineer
Ek maak aansienlik meer geld in die buiteland
Ek wou (aanvanklik) net kyk watter ervarings ek (en my geliefdes) in die buiteland kan hê
Ek het gevoel daar is nie 'n toekoms vir my kinders in Suider-Afrika nie
'n Aantreklike werksgeleentheid is in die buiteland vir my aangebied
'n Aantreklike werksgeleentheid is in die buiteland vir my ega aangebied
Die politieke situasie in Suider-Afrika het vir my onhoudbaar geword
Die veiligheidsituasie in Suider-Afrika het vir my onaanvaarbaar geword
Ek is bekommerd oor gesondheidsorg in Suider-Afrika
Daar was (ook) ander redes, wat ek in Vraag 7 hieronder sal uiteensit
* 2. Wat is die moontlikheid dat jy weer sal terugkeer om in Suider-Afrika te woon?
Dit is uiters onwaarskynlik dat ek ooit weer in Suider-Afrika sal woon
Daar is 'n skraal kans dat ek weer in Suider-Afrika sal woon
Daar is 'n redelike kans dat ek weer in Suider-Afrika sal woon
Ek beplan beslis om weer in Suider-Afrika te woon
* 3. Vir hoe lank woon jy al buite Suider-Afrika?
(Al die onderbroke periodes as kind en volwassene saamgetel)
(Kies een antwoord)
Meer as een maar nie meer as vyf jare nie
Meer as vyf jare, maar nie meer as tien jare nie
Meer as tien jare, maar nie meer as twintig jare nie
Meer as twintig jare
* 4. Hoe belangrik is die Afrikaanse taal en kultuur vir jou persoonlik?
(By "Afrikaanse taal en kultuur" word bedoel die taal en kultuur wat deur die meeste Afrikaanssprekendes van jou kultuurgroep in Suider-Afrika bedryf word)
Dit was nog nooit vir my belangrik nie
Dit was vir my belangrik as kind - maar dit is nou minder belangrik
Dit is nou meer belangrik as voorheen in my lewe
Dit was en is nog altyd vir my baie belangrik
* 5. Praat jy tuis meestal Afrikaans met jou ega en kind(ers)?
(Ega = eggenoot of eggenote of lewensmaat)
(Kies AL die antwoorde wat van toepassing is)
Die huistaal waarin ek grootgeword het, is Afrikaans
Die huistaal waarin ek grootgeword het, is nie Afrikaans nie
Ek het nie 'n ega nie
My ega se moedertaal is Afrikaans en ons praat meestal Afrikaans met mekaar
My ega se moedertaal is Afrikaans maar ons praat meestal nie met mekaar Afrikaans nie
My ega se moedertaal is Afrikaans en ons praat meestal Afrikaans met mekaar, maar nie voor die kind(ers) nie
My ega se Afrikaans is zero of baie gebrekkig - ek praat nie Afrikaans met hom/haar nie
My ega se Afrikaans is zero of baie gebrekkig - ek probeer hom/haar 'n bietjie Afrikaans leer
Ek het nie kinders nie
Ek praat altyd Afrikaans met my kind(ers)
Ek praat meestal Afrikaans met my kind(ers)
Ek praat soms Afrikaans met my kind(ers), maar meestal nie
Ek praat nooit Afrikaans met my kind(ers) nie
Ek praat met sommige van my kinders Afrikaans, maar met ander nie
My kind(ers) praat meestal Afrikaans met my
My kind(ers) praat net soms Afrikaans met my
Sommige van my kinders praat Afrikaans met my, maar ander nie
My kind(ers) praat nooit Afrikaans met my nie
Ons praat ook soms 'n ander taal in ons huis, wat nie Afrikaans of Engels is nie
Ons praat ook dikwels 'n ander taal in ons huis, wat nie Afrikaans of Engels is nie
* 6. Wat is die rede(s) waarom jy en jou gesin die taal/tale praat wat julle tuis praat?
Ek het nie 'n ega of kinders nie
My ega se taal het bepaal watter taal/tale ons in die huis praat
Afrikaans is my taal, en ek wil hê dit moet ook my gesinstaal wees
Ek is nou in 'n nuwe land, en dit is onsinnig om vas te klou aan 'n taal en kultuur van ons verlede
Een of meer van my kinders is selfbewus oor die aksent waarmee hy/sy/hulle Afrikaans praat, en verkies dus om dit nie te praat nie
Ek glo my kinders sal beter ontwikkel en presteer as hulle net met een taal grootword
Ek glo my kinders sal beter ontwikkel en presteer as hulle twee of meer tale kan verstaan en praat
Afrikaans is 'n onbelangrike en oorbodige taal in die deel van die wereld waar ons leef en waarin my kinders grootword
As my kinders Afrikaans verstaan en kan praat, sal hulle nog meer by ons Suid-Afrikaanse familie en vriende tuisvoel, en dit is vir my belangrik
* 7. As daar enigiets is wat jy wil byvoeg by jou antwoorde hierbo, kan jy dit hier doen:
* 8. Die doel met hierdie vraelys is om inligting te verkry vir 'n artikel wat hopelik iewers gepubliseer sal word. Verskaf asseblief jou land. As jy bereid is om in die artikel by die naam genoem en aangehaal te word, verskaf asseblief ook jou naam en e-pos. Jy mag dalk genader word vir meer inligting en selfs 'n foto - alles opsioneel.
Jou naam en van (of die woord "Anoniem" - sonder aanhalingstekens):
Die land waarin jy tans woon (in Afrikaans, as jy kan. :) Bekende afkortings soos VSA, VK en VAE is ook goed):